Up-1840/07
Natisni
Opravilna št.:
Up-1840/07
Datum odločitve:
19. 5. 2009
ECLI:
ECLI:SI:USRS:2009:Up.1840.07
Akt:
Sklep Ustavnega sodišča št. Up-1840/07 z dne 15. 1. 2009
Izrek:
Predlog za obnovo postopka, končanega s sklepom Ustavnega sodišča št. Up-1840/07 z dne 15. 1. 2009, se zavrže.
Evidenčni stavek:
Če morebitna ugoditev ustavni pritožbi ne bi mogla izboljšati pritožnikovega pravnega položaja, jo Ustavno sodišče zavrže.
V postopkih ustavne pritožbe obnova postopka ni dopustna
.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 6, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Vlagatelj:
Sejfo Beganović, Bosna in Hercegovina
Datum vloge:
17. 5. 2007
Vrsta odločitve:
sklep
Vrsta rešitve:
zavrženje
Dokument:
US28811
Dokument v PDF obliki:
Up-1840-07-1.pdf
72 KB
Prenesite datoteko
Up-1840/07
19. 5. 2009
SKLEP
Senat Ustavnega sodišča je o predlogu Sejfa Beganovića, Bosna in Hercegovina, ki ga zastopa mag. Matevž Krivic, Spodnje Pirniče, za obnovo postopka, na seji 19. maja 2009
sklenil:
Predlog za obnovo postopka, končanega s sklepom Ustavnega sodišča št. Up-1840/07 z dne 15. 1. 2009, se zavrže.
Obrazložitev
1. Ustavno sodišče je s sklepom št. Up-1840/07 z dne 15. 1. 2009 sklenilo, da se ustavna pritožba zoper sklep Vrhovnega sodišča št. I Up 370/2007 z dne 18. 4. 2007 v zvezi s sodbo Upravnega sodišča št. U 13/2007 z dne 19. 2. 2007 zavrže, ker pritožnik nima več pravnega interesa za nadaljevanje postopka s to ustavno pritožbo.
2. Pritožnik predlaga, naj Ustavno sodišče obnovi postopek ustavne pritožbe na podlagi 10. točke 394. člena Zakona o pravdnem postopku (Uradni list RS, št. 73/07 – ur. p. b. in 48/08 – ZPP). Ustavno sodišče je njegovo ustavno pritožbo zavrglo, ker se naj pritožnik ne bi več nahajal v Sloveniji, zato naj ne bi imel več pravnega interesa za nadaljevanje postopka. Pritožnik navaja, da je bil iz Nemčije ponovno poslan v Slovenijo že 3. 12. 2008. To naj bi pomenilo, da je bil sklep o zavrženju ustavne pritožbe izdan na podlagi napačno ugotovljenega dejanskega stanja. Pooblaščenec pritožnika navaja, da je šele pred kratkim izvedel, da se pritožnik ponovno nahaja v Sloveniji, ker ga tudi sam pritožnik o tem ni obvestil. Navaja, da pritožnik ni bil seznanjen s sklepom o zavrženju ustavne pritožbe in bi lahko predlagal obnovo šele, ko bi za sklep Ustavnega sodišča izvedel.
3. Ustavno sodišče je s sklepom št. Up-915/07 z dne 3. 7. 2008 (Uradni list RS, št. 73/08) sprejelo stališče, da Zakon o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) nima določb o obnovi postopka, zato obnova postopka v postopku ustavne pritožbe ni dopustna. Zato je Ustavno sodišče iz razlogov, navedenih v sklepu št. Up-915/07 z dne 3. 7. 2008, predlog za obnovo postopka, končanega s sklepom Ustavnega sodišča št. Up-1840/07 z dne 15. 1. 2009, zavrglo.
4. Senat je ta sklep sprejel na podlagi 6. člena ZUstS ter prve alineje drugega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik senata mag. Miroslav Mozetič ter člana mag. Marta Klampfer in Jan Zobec. Sklep je sprejel soglasno.
mag. Miroslav Mozetič
Predsednik senata